Document ID: 31995R2780

ΚΑΝΟΝΙΣΜΟΣ (ΕΚ) αριθ. 2780/95 ΤΟΥ ΣΥΜΒΟΥΛΙΟΥ της 30ής Νοεμβρίου 1995 για την τρίτη τροποποίηση του κανονισμού (ΕΚ) αριθ. 3362/94 για τον καθορισμό, για ορισμένα αποθέματα ιχθύων και ομάδες αποθεμάτων ιχθύων των συνολικών επιτρεπομένων αλιευμάτων για το 1995 και ορισμένων όρων υπό τους οποίους μπορούν να αλιευθούν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος αλιείας και υδατοκαλλιέργειας (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, σύμφωνα με το άρθρο 8 παράγραφος 4 του κανονισμού (ΕΟΚ) αριθ. 3760/92, το Συμβούλιο είναι αρμόδιο να καθορίσει το σύνολο των επιτρεπομένων αλιευμάτων (TAC) ανά τύπο αλιείας ή ομάδα τύπων αλιείας 7 ότι ο κανονισμός (ΕΚ) αριθ. 3362/94 (2) καθορίζει, για ορισμένα αποθέματα ιχθύων ή ομάδες αποθεμάτων ιχθύων, τα TAC για το 1995 και ορισμένους όρους υπό τους οποίους μπορούν να αλιευθούν 7 ότι η κατάσταση των αποθεμάτων μπακαλιάρου μερλάν στις περιοχές VII (εκτός της VIIa) και VIII, καραβίδας στις περιοχές VII και VIII, σαρδελόρεγγας στην Βόρεια Θάλασσα και γάδου στο Kattegat, επιτρέπει την αύξηση των TAC χωρίς διακινδύνευση της μελλοντικής διαχείρισης αυτών των πόρων 7 ότι, δυνάμει της εφαρμογής των συστάσεων που συμφωνήθηκαν κατά την 20ή σύνοδο της Διεθνούς Επιτροπής Αλιείας για τη Βαλτική Θάλασσα, η Κοινότητα έλαβε πρόσθετη ποσόστωση σαρδελόρεγγας στη Βαλτική Θάλασσα για το 1995 7 ότι θα πρέπει, κατά συνέπεια, να τροποποιηθεί ανάλογα ο κανονισμός (ΕΚ) αριθ. 3362/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του παραρτήματος του παρόντος κανονισμού αντικαθιστά το αντίστοιχο κείμενο του παραρτήματος του κανονισμού (ΕΚ) αριθ. 3362/94.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 1995.

Labels: 3
6